**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 665/2017**

**ΑΔΑ:** ΨΨΩΧΩΨΑ-ΣΡ5



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 58ο/2017 Της 20Ης ΔΕΚΕΜΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Απαλλαγή υπολόγων υπαλλήλων του Δήμου Κ. Πολύζου και Ε. Γιαμούρη για χρηματικά εντάλματα προπληρωμής που αφορούν σε δαπάνες επεκτάσεως Ηλ/σμού ’’**

Στην Άρτα, σήμερα, 20-12-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **49244/15-12-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Βλάχος Μιχαήλ**  **3. Σιαφάκας Χριστόφορος**  **4. Λιλής Γεώργιος**  **5. Ζέρβας Κων/νος**  **6. Κοτσαρίνης Μιχαήλ** | **ΑΠΟΝΤΕΣ**    **1.Βασιλάκη-Μητρογιώργου**  **Βικτωρία**  **2. Κοσμάς Ηλίας**  **3.Παπαϊωάννου Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν (5) έκτακτα θέμα

Ο κ. Πρόεδρος εισηγούμενος το 4ο τακτικό **Απαλλαγή υπολόγων υπαλλήλων του Δήμου Κ. Πολύζου και Ε. Γιαμούρη για χρηματικά εντάλματα προπληρωμής που αφορούν σε δαπάνες επεκτάσεως Ηλ/σμού** έθεσε υπόψη της Επιτροπής την εισήγηση της Υπηρεσίας η οποία αναφέρει τα εξής: Με το άρθρο 32, παρ.1 και 2 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:

**«1.** Εντάλματα προπληρωμής, είς άς περιπτώσεις επιτρέπεται η έκδοσις τοιούτων υπό του νόμου, εκδίδονται επ' ονόματι μονίμου υπαλλήλου του δήμου. Ούτος καθίσταται υπόλογος οφείλων εντός της τακτής προθεσμίας να αποδώση λογαριασμόν της διαχειρίσεως των ληφθέντων χρημάτων, υποβάλλων τα κεκανονισμένα δικαιολογητικά και επιστρέφων το μη διατεθέν ποσόν.

Η προθεσμία αποδόσεως λογαριασμού ορίζεται δια της περί εκδόσεως του εντάλματος προπληρωμής αποφάσεως, ήτις δεν δύναται να είναι μεγαλυτέρα του τριμήνου και δέον να λήγη ένα τουλάχιστον μήνα προ της λήξεως του οικονομικού έτους.

**2.** Επί τη ητιολογημένη αιτήσει του υπολόγου δύναται ή κατά την προηγουμένην παράγραφον προθεσμία να παραταθή επί ένα εισέτι μήνα εν ουδεμία όμως περιπτώσει πέραν της λήξεως του οικονομικού έτους.»

Σύμφωνα με τα άρθρα 33 και 34 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:

«**1**.Απαγορεύεται η χρησιμοποίησις των ληφθέντων χρημάτων δι' εντάλματος προπληρωμής δια δαπάνας άλλας ή τας δι' άς εξεδόθη η προκαταβολή.

**2.** Εν ουδεμία περιπτώσει επιτρέπεται η έκδοσις χρηματικού εντάλματος επ' ονόματι υπολόγου μη αποδώσαντος λογαριασμόν επί προηγουμένου εντάλματος προπληρωμής.»

Τέλος σύμφωνα με το άρθρο 37 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:«Οι υπόλογοι οφείλουν ως προς την φύλαξιν και την εν γένει εξασφάλισιν των παρ’ αυτών διαχειριζομένων χρημάτων να καταβάλλουν την ην και τοις ιδίοις επιμέλειαν, ευθυνόμενοι δια πάσαν τυχόν επερχομένην απώλειαν ή μείωσιν των χρημάτων τούτων.

Εάν τα ποσά των ενταλμάτων δεν πρόκειται να χρησιμοποιηθούν αμέσως υπό των υπολόγων άμα τη εξοφλήσει των θα γίνηται κατάθεσις αυτών ή των μη χρησιμοποιηθέντων υπολοίπων εις την Εθνικήν Τράπεζαν της Ελλάδος ή εις το Ταχυδρομικόν Ταμιευτήριον, εφ'όσον λειτουργούν τοιαύτα εις την έδραν του δήμου. Οι υπόλογοι οφείλουν κατά την απόδοσιν του λογαριασμού να επισυνάψουν μετά των δικαιολογητικών και το βιβλιάριον της καταθέσεως και αναλήψεως Τραπέζης ή του Ταχυδρομικού Ταμιευτηρίου εν τω οποίω θα αναγράφωνται κεχωρισμένως πάσαι αι γενόμεναι καταθέσεις και αναλήψεις.»

Α. Με την υπ’ αριθμ. 481/2017 απόφαση της Οικονομικής Επιτροπής εγκρίθηκε η πραγματοποίηση της δαπάνης ποσού 3.327,97€ σε βάρος Κ.Α. 20-7325.001 του προϋπολογισμού έτους 2017 για πληρωμή σε δαπάνες επεκτάσεως ηλεκτροφωτισμού και ορίστηκε υπόλογος για την έκδοση του σχετικού χρηματικού εντάλματος προπληρωμής ο υπάλληλος του Δήμου Πολύζος Κωνσταντίνος.

Για το σκοπό αυτό εκδόθηκε το υπ’ αριθμ. Β1563/2017 χρηματικό ένταλμα προπληρωμής..

Προκειμένου να γίνει απόδοση του λογαριασμού, ο υπάλληλος του Δήμου Πολύζος Κωνσταντίνος, έχει υποβάλλει στην Οικονομική Επιτροπή όλα τα απαραίτητα δικαιολογητικά, τα οποία λειτουργούν ως αποδεικτικά για την κίνηση των πληρωμών και τα οποία επισυνάπτονται και αποτελούν αναπόσπαστο μέρος της παρούσας απόφασης και αναλύονται ως ακολούθως:

1. Συμμετοχή επέκτασης δικτύου ΦΟΠ στην αρχή της οδού Σοφίας Βέμπου, ποσού 3.327,17€
2. Έξοδα κατάθεσης τραπέζης 0,80€

Σύνολο δαπανών :3.327,97€

Β. Με την υπ’ αριθμ. 568/2017 απόφαση της Οικονομικής Επιτροπής εγκρίθηκε η πραγματοποίηση της δαπάνης ποσού 3.622,12€ σε βάρος Κ.Α. 20-7325.001 του προϋπολογισμού έτους 2017 για πληρωμή σε δαπάνες επεκτάσεως ηλεκτροφωτισμού και ορίστηκε υπόλογος για την έκδοση του σχετικού χρηματικού εντάλματος προπληρωμής ο υπάλληλος του Δήμου Γιαμούρης Ευάγγελος.

Προκειμένου να γίνει απόδοση του λογαριασμού, ο υπάλληλος του Δήμου Γιαμούρης Ευάγγελος, έχει υποβάλλει στην Οικονομική Επιτροπή όλα τα απαραίτητα δικαιολογητικά, τα οποία λειτουργούν ως αποδεικτικά για την κίνηση των πληρωμών και τα οποία επισυνάπτονται και αποτελούν αναπόσπαστο μέρος της παρούσας απόφασης και αναλύονται ως ακολούθως:

1. Συμμετοχή επέκτασης δικτύου ΦΟΠ στην Καμπή, ποσού 3.327,17€
2. Συμμετοχή μονοφασικής παροχής Νο1 ΦΟΠ Φιλοθέη, ποσού 293,35€
3. Έξοδα κατάθεσης τραπέζης 2 Χ 0,80€ =1,60€

Σύνολο δαπανών :3.622,12€

Για τους παραπάνω λόγους, σας καλώ να ελέγξουμε τα στοιχεία που έχουν υποβληθεί από τους ανωτέρω υπάλληλους σχετικά με την απόδοση του λογαριασμού και στη συνέχεια να προβούμε στην απαλλαγή τους από υπολόγους της διαχείρισης των αντίστοιχων ποσών, εφόσον εγκριθεί η απόδοση του λογαριασμού

Για τους παραπάνω λόγους, σας καλώ να ελέγξουμε τα στοιχεία που έχουν Λαμβάνοντας υπόψη :

* τα άρθρα 32,33,34 και 37 του Β.Δ. 17-5/15-6-59 (ΦΕΚ 114/59 τεύχος Α')
* τα δικαιολογητικά τα οποία κατέθεσαν εμπρόθεσμα οι υπόλογοι υπάλληλοι για την απόδοση του λογαριασμού
* Την υπ’ αριθμ. 481/2017 απόφαση της Οικονομικής Επιτροπής με την οποία διατέθηκε πίστωση 3.327,97 και ορίστηκε υπόλογος για την έκδοση χρηματικού εντάλματος προπληρωμής ο υπάλληλος του Δήμου Πολύζος Κωνσταντίνος και το υπ’ αριθμ. Β1563/2017 χρηματικό ένταλμα προπληρωμής.
* την υπ’ αριθμ. 568/2017 απόφαση της Οικονομικής Επιτροπής με την οποία διατέθηκε πίστωση 3.622,12€ και ορίστηκε υπόλογος για την έκδοση χρηματικού εντάλματος προπληρωμής ο υπάλληλος του Δήμου Γιαμούρης Ευάγγελος και το υπ’ αριθμ. Β1892/2017 χρηματικό ένταλμα προπληρωμής

**εισηγούμαστε**

1. Την έγκριση απόδοσης λογαριασμού έτσι όπως υποβλήθηκε από τους υπόλογους υπάλληλους μαζί με τα σχετικά δικαιολογητικά τα οποία επισυνάπτονται και αποτελούν αναπόσπαστο μέρος της παρούσας απόφασης

2. Την απαλλαγή των υπαλλήλων του Δήμου  **Πολύζου Κωνσταντίνου και Γιαμούρη Ευάγγελου για χρηματικά** από υπόλογους των ποσών τα οποία είχαν διατεθεί για **δαπάνες επεκτάσεως ηλεκτροφωτισμού** .

**Η ΟΙΚΟΝΟΜΙΚΗ ΕΠΙΤΡΟΠΗ**

Μετά από διαλογική συζήτηση αφού έλαβε υπόψη τα διατάξεις του άρθρου 172 του Ν. 3463/2006, άρθρο 72 Ν. 3852/2010, των άρθρων 32,33,34 και 37 του ΒΔ 17/5-15/6/1959, τα αρ. Β1563/2017 και Β1892/2017 χρηματικά εντάλματα προπληρωμής έτους 2017 που εκδόθηκαν για το σκοπό αυτό

**ΑΠΟΦΑΣΙΖΕΙ ΟΜΟΦΩΝΑ**

**Α.** Την έγκριση απόδοσης λογαριασμού έτσι όπως υποβλήθηκε από τους υπόλογους υπάλληλους του Δήμου **Πολύζο Κωνσταντίνο και Γιαμούρη Ευάγγελο** μαζί με τα σχετικά δικαιολογητικά τα οποία επισυνάπτονται και αποτελούν αναπόσπαστο μέρος της παρούσας απόφασης

**Β.** Την απαλλαγή των υπαλλήλων του Δήμου  **Πολύζου Κωνσταντίνου και Γιαμούρη Ευάγγελου** για χρηματικά από υπόλογους των ποσών τα οποία είχαν διατεθεί για **δαπάνες επεκτάσεως ηλεκτροφωτισμού** .

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 665/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*