**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 666/2017**

**ΑΔΑ:** 6ΡΔΖΩΨΑ-ΞΡΕ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 58ο/2017 Της 20Ης ΔΕΚΕΜΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Απαλλαγή υπολόγων υπαλλήλων του Δήμου Μ. Νούτση και Θ. Μπαλατσούκα για χρηματικά εντάλματα προπληρωμής που αφορούν σε δαπάνες επεκτάσεως Ηλ/σμού ’’**

Στην Άρτα, σήμερα, 20-12-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **49244/15-12-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Βλάχος Μιχαήλ**  **3. Σιαφάκας Χριστόφορος**  **4. Λιλής Γεώργιος**  **5. Ζέρβας Κων/νος**  **6. Κοτσαρίνης Μιχαήλ** | **ΑΠΟΝΤΕΣ**    **1.Βασιλάκη-Μητρογιώργου**  **Βικτωρία**  **2. Κοσμάς Ηλίας**  **3.Παπαϊωάννου Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν (5) έκτακτα θέμα

Ο κ. Πρόεδρος εισηγούμενος το 5ο τακτικό **Απαλλαγή υπολόγων υπαλλήλων του Δήμου Μ. Νούτση και Θ. Μπαλατσούκα για χρηματικά εντάλματα προπληρωμής που αφορούν σε δαπάνες επεκτάσεως Ηλ/σμού** έθεσε υπόψη της Επιτροπής την εισήγηση της Υπηρεσίας η οποία αναφέρει τα εξής: Με το άρθρο 32, παρ.1 και 2 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:

**«1.** Εντάλματα προπληρωμής, είς άς περιπτώσεις επιτρέπεται η έκδοσις τοιούτων υπό του νόμου, εκδίδονται επ' ονόματι μονίμου υπαλλήλου του δήμου. Ούτος καθίσταται υπόλογος οφείλων εντός της τακτής προθεσμίας να αποδώση λογαριασμόν της διαχειρίσεως των ληφθέντων χρημάτων, υποβάλλων τα κεκανονισμένα δικαιολογητικά και επιστρέφων το μη διατεθέν ποσόν.

Η προθεσμία αποδόσεως λογαριασμού ορίζεται δια της περί εκδόσεως του εντάλματος προπληρωμής αποφάσεως, ήτις δεν δύναται να είναι μεγαλυτέρα του τριμήνου και δέον να λήγη ένα τουλάχιστον μήνα προ της λήξεως του οικονομικού έτους.

**2.** Επί τη ητιολογημένη αιτήσει του υπολόγου δύναται ή κατά την προηγουμένην παράγραφον προθεσμία να παραταθή επί ένα εισέτι μήνα εν ουδεμία όμως περιπτώσει πέραν της λήξεως του οικονομικού έτους.»

Σύμφωνα με τα άρθρα 33 και 34 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:

«**1**.Απαγορεύεται η χρησιμοποίησις των ληφθέντων χρημάτων δι' εντάλματος προπληρωμής δια δαπάνας άλλας ή τας δι' άς εξεδόθη η προκαταβολή.

**2.** Εν ουδεμία περιπτώσει επιτρέπεται η έκδοσις χρηματικού εντάλματος επ' ονόματι υπολόγου μη αποδώσαντος λογαριασμόν επί προηγουμένου εντάλματος προπληρωμής.»

Τέλος σύμφωνα με το άρθρο 37 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:«Οι υπόλογοι οφείλουν ως προς την φύλαξιν και την εν γένει εξασφάλισιν των παρ’ αυτών διαχειριζομένων χρημάτων να καταβάλλουν την ην και τοις ιδίοις επιμέλειαν, ευθυνόμενοι δια πάσαν τυχόν επερχομένην απώλειαν ή μείωσιν των χρημάτων τούτων.

Εάν τα ποσά των ενταλμάτων δεν πρόκειται να χρησιμοποιηθούν αμέσως υπό των υπολόγων άμα τη εξοφλήσει των θα γίνηται κατάθεσις αυτών ή των μη χρησιμοποιηθέντων υπολοίπων εις την Εθνικήν Τράπεζαν της Ελλάδος ή εις το Ταχυδρομικόν Ταμιευτήριον, εφ'όσον λειτουργούν τοιαύτα εις την έδραν του δήμου. Οι υπόλογοι οφείλουν κατά την απόδοσιν του λογαριασμού να επισυνάψουν μετά των δικαιολογητικών και το βιβλιάριον της καταθέσεως και αναλήψεως Τραπέζης ή του Ταχυδρομικού Ταμιευτηρίου εν τω οποίω θα αναγράφωνται κεχωρισμένως πάσαι αι γενόμεναι καταθέσεις και αναλήψεις.»

Α. Με την υπ’ αριθμ. 102/2017 απόφαση Δ.Σ και με την 399/2017 απόφαση της Οικονομικής Επιτροπής έγινε έγκριση και διάθεση πιστώσεων και με την 391/2017 απόφαση Ο.Ε εγκρίθηκε η πραγματοποίηση της δαπάνης ποσού 294,15€ σε βάρος Κ.Α. 20-7325.001 του προϋπολογισμού έτους 2017 για πληρωμή δαπανών επεκτάσεως ηλεκτροφωτισμού και ορίστηκε υπόλογος για την έκδοση του σχετικού χρηματικού εντάλματος προπληρωμής η υπάλληλος του Δήμου Νούτση Μιράντα.

Για το σκοπό αυτό εκδόθηκε το υπ’ αριθμ. Β1219/2017 χρηματικό ένταλμα προπληρωμής.

Προκειμένου να γίνει απόδοση του λογαριασμού, η υπόλογος υπάλληλος του Δήμου Νούτση Μιράντα, έχει υποβάλλει στην Οικονομική Επιτροπή όλα τα απαραίτητα δικαιολογητικά τα οποία λειτουργούν ως αποδεικτικά για την κίνηση των πληρωμών και τα οποία επισυνάπτονται και αποτελούν αναπόσπαστο μέρος της παρούσας απόφασης και αναλύονται ως ακολούθως:

1. Συμμετοχή μονοφασικής παροχής Νο1 ΦΟΠ Φανερωμένη, ποσού 293,35€
2. Έξοδα κατάθεσης τραπέζης 0,80€

Σύνολο δαπανών :294,15€

Β. Με την υπ’ αριθμ. 349/2017 απόφαση της Οικονομικής Επιτροπής διατέθηκε πίστωση 4.547,32€ σε βάρος του Κ.Α.20-7325.001 προκειμένου να καλυφθούν δαπάνες επεκτάσεως ηλεκτροφωτισμού Με την ίδια απόφαση ορίστηκε υπόλογος για την έκδοση του σχετικού χρηματικού εντάλματος προπληρωμής η υπάλληλος του Δήμου Νούτση Μιράντα

Για το σκοπό αυτό εκδόθηκε το υπ’ αριθμ. Β1084/2017 χρηματικό ένταλμα προπληρωμής.

Προκειμένου να γίνει απόδοση του λογαριασμού, η υπόλογος υπάλληλος του Δήμου Νούτση Μιράντα, έχει υποβάλλει στην Οικονομική Επιτροπή όλα τα απαραίτητα δικαιολογητικά τα οποία λειτουργούν ως αποδεικτικά για την κίνηση των πληρωμών και τα οποία επισυνάπτονται και αποτελούν αναπόσπαστο μέρος της παρούσας απόφασης και αναλύονται ως ακολούθως:

1. Συμμετοχή επέκτασης δικτύου ΦΟΠ στη Βλαχέρνα, θέση Ριζάριο, ποσού 4.436,23€

2. Συμμετοχή επαύξησης ισχύος τριφασικής παροχής Νο1 ΦΟΠ στο Χανόπουλο

ποσού 109,49€

1. Έξοδα κατάθεσης τραπέζης 2Χ 0,80 = 1,60€

Σύνολο δαπανών : 4.547,32€

Γ. Με την υπ’ αριθμ. 415/2017 απόφαση της Οικονομικής Επιτροπής διατέθηκε πίστωση 1.109,86€, προκειμένου να καλυφθούν δαπάνες επεκτάσεως ηλεκτροφωτισμού. Με την ίδια απόφαση ορίστηκε υπόλογος για την έκδοση του σχετικού χρηματικού εντάλματος προπληρωμής ο υπάλληλος του Δήμου Μπαλατσούκας Θεόδωρος.

Για το σκοπό αυτό εκδόθηκε το υπ’ αριθμ. Β1488/2017 χρηματικό ένταλμα προπληρωμής.

Προκειμένου να γίνει απόδοση του λογαριασμού ο υπόλογος υπάλληλος του Δήμου Θεόδωρος Μπαλατσούκας, έχει υποβάλλει στην Οικονομική Επιτροπή όλα τα απαραίτητα δικαιολογητικά τα οποία λειτουργούν ως αποδεικτικά για την κίνηση των πληρωμών και τα οποία επισυνάπτονται και αποτελούν αναπόσπαστο μέρος της παρούσας απόφασης και αναλύονται ως ακολούθως:

1. Συμμετοχή επέκτασης δικτύου ΦΟΠ στο Καλογερικό, ποσού 1.109,06€

2.Έξοδα κατάθεσης τραπέζης 0,80 €

Σύνολο δαπανών : 1.109,86€

Για τους παραπάνω λόγους, σας καλώ να ελέγξουμε τα στοιχεία που έχουν υποβληθεί από τους ανωτέρω υπάλληλους σχετικά με την απόδοση του λογαριασμού και στη συνέχεια να προβούμε στην απαλλαγή τους από υπολόγους της διαχείρισης των αντίστοιχων ποσών, εφόσον εγκριθεί η απόδοση του λογαριασμού.

Λαμβάνοντας υπόψη :

* τα άρθρα 32,33,34 και 37 του Β.Δ. 17-5/15-6-59 (ΦΕΚ 114/59 τεύχος Α')
* την υπ’ αριθμ. 102/2017 απόφαση Δ.Σ και με την 399/2017 απόφαση της Οικονομικής Επιτροπής έγινε έγκριση και διάθεση πιστώσεων και την 391/2017 απόφαση Ο.Ε που ορίστηκε υπόλογος για την έκδοση χρηματικού εντάλματος προπληρωμής συνολικού ποσού 294,15€, η υπάλληλος του Δήμου Νούτση Μιράντα και το υπ’ αριθμ. Β1219/2017 χρηματικό ένταλμα προπληρωμής.
* την υπ’ αριθμ. 349/2017 απόφαση Ο.Ε με την οποία διατέθηκε πίστωση 4.547,32€, και ορίστηκε υπόλογος του ποσού η υπάλληλος του Δήμου Νούτση Μιράντα και το υπ’ αριθμ. Β1084/2017 χρηματικό ένταλμα προπληρωμής
* την υπ’ αριθμ. 415/2017 απόφαση Ο.Ε με την οποία διατέθηκε πίστωση 1.109,86€, και ορίστηκε υπόλογος του ποσού ο υπάλληλος του Δήμου Μπαλατσούκας Θεόδωρος και το υπ’ αριθμ. Β1488/2017 χρηματικό ένταλμα προπληρωμής
* τα δικαιολογητικά τα οποία κατέθεσαν εμπρόθεσμα οι υπόλογοι υπάλληλοι για την απόδοση του λογαριασμού

**εισηγούμαστε**

1. Την έγκριση απόδοσης λογαριασμού έτσι όπως υποβλήθηκε από τους υπόλογους υπάλληλους μαζί με τα σχετικά δικαιολογητικά τα οποία επισυνάπτονται και αποτελούν αναπόσπαστο μέρος της παρούσας απόφασης

2. Την απαλλαγή των υπαλλήλων του Δήμου **Νούτση Μιράντας και Μπαλατσούκα Θεόδωρου** από υπόλογους των ποσών τα οποία είχαν διατεθεί για **δαπάνες επεκτάσεως ηλεκτροφωτισμού** .

**Η ΟΙΚΟΝΟΜΙΚΗ ΕΠΙΤΡΟΠΗ**

Μετά από διαλογική συζήτηση αφού έλαβε υπόψη τα διατάξεις του άρθρου 172 του Ν. 3463/2006, άρθρο 72 Ν. 3852/2010, των άρθρων 32,33,34 και 37 του ΒΔ 17/5-15/6/1959, τα αρ. Β1219/2017,Β1084/2017 και Β1488/2017 χρηματικά εντάλματα προπληρωμής έτους 2017 που εκδόθηκαν για το σκοπό αυτό

**ΑΠΟΦΑΣΙΖΕΙ ΟΜΟΦΩΝΑ**

**Α.** Την έγκριση απόδοσης λογαριασμού έτσι όπως υποβλήθηκε από τους υπόλογους υπάλληλους του Δήμου **Νούτση Μιράντα και Μπαλατσούκα** **Θεόδωρο** μαζί με τα σχετικά δικαιολογητικά τα οποία επισυνάπτονται και αποτελούν αναπόσπαστο μέρος της παρούσας απόφασης

**Β.** Την απαλλαγή των υπαλλήλων του Δήμου **Νούτση Μιράντας και Μπαλατσούκα Θεόδωρου** από υπόλογους των ποσών τα οποία είχαν διατεθεί για δαπάνες επεκτάσεως ηλεκτροφωτισμού.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 666 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*