**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 657/2017**

**ΑΔΑ:** 6Υ6ΜΩΨΑ-ΜΓΔ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 58ο/2017 Της 20Ης ΔΕΚΕΜΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘*Ορισμός δικηγόρου για καθορισμό προσωρινής τιμής μονάδος για την Γεφύρωση του ποταμού Αράχθου* ’’**

Στην Άρτα, σήμερα, 20-12-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **49244/15-12-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Βλάχος Μιχαήλ**  **3. Σιαφάκας Χριστόφορος**  **4. Λιλής Γεώργιος**  **5. Ζέρβας Κων/νος**  **6. Κοτσαρίνης Μιχαήλ** | **ΑΠΟΝΤΕΣ**    **1.Βασιλάκη-Μητρογιώργου**  **Βικτωρία**  **2. Κοσμάς Ηλίας**  **3.Παπαϊωάννου Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν (5) έκτακτα θέμα

Ο κ. Πρόεδρος εισηγούμενος το 1ο έκτακτο Θέμα*:* ***Ορισμός δικηγόρου για καθορισμό προσωρινής τιμής μονάδος για την Γεφύρωση του ποταμού Αράχθου*** έδωσε τον λόγο στην ειδική σύμβουλο του Δημάρχου δικηγόρο κ. Σφαλτού η οποία είπε: Στο Δήμο μας δεν υπάρχει Νομική Υπηρεσία και ούτε ο Δήμος μας διαθέτει δικηγόρο με έμμισθη εντολή. Κρίνεται απαραίτητο μετά την αρ. 283/2017 Α.Δ.Σ. ,που κήρυξε απαλλοτριωτέα την περιοχή που εκτείνεται στην περιοχή Τριγώνου του Δήμου Αρταίων για την κατασκευή του έργου: **Γεφύρωση ποταμού Αράχθου με τις απαιτούμενες προσβάσεις,** προκειμένου να συντελεστεί η απαλλοτρίωση να ορίσουμε δικηγόρο ο οποίος θα προβεί στις απαραίτητες ενέργειες για έκδοση προσωρινής τιμής μονάδος αποζημίωσης.

Σχετική δαπάνη έχει προβλεφθεί στον προϋπολογισμό του Δήμου, στον Κ.Α. 00-61.11 ‘’Αμοιβές νομικών και συμβολαιογράφων’’ ( σχετ. Α.Α.Υ. 93/31-1-2017 )

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να

αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και την εισήγηση της ειδικής συμβούλου του Δημάρχου κ. Σφαλτού Χαρίκλειας.

**ΑΠΟΦΑΣΙΖΕΙ ΟΜΟΦΩΝΑ**

**Α.** Ορίζει πληρεξούσιο δικηγόρο του Δήμου τον κ. Μπούκα Φώτιο προκειμένου να προβεί στις απαραίτητες ενέργειες για έκδοση προσωρινής τιμής μονάδος αποζημίωσης ώστε να συντελεσθεί η απαλλοτρίωση, στην περιοχή που εκτείνεται στην περιοχή Τριγώνου του Δήμου Αρταίων, για την κατασκευή του έργου: **Γεφύρωση ποταμού Αράχθου με τις απαιτούμενες προσβάσεις.**

**Β.** Ο καθορισμός της αμοιβής του παραπάνω δικηγόρου, θα γίνει με βάση τα οριζόμενα

στο άρθρο 281 Ν.3463/2006 και στον Κώδικα δικηγόρων Ν. 4194/2013 (Φεκ

208/τ.Α΄/27-9-2013).

**Γ.** Εγκρίνει τον καθορισμό αμοιβής για εξωδικαστικές ενέργειες στις οποίες θα προβεί ο

δικηγόρος για να εκπροσωπηθεί καλύτερα ο Δήμος στα αρμόδια δικαστήρια.

**Δ.** Ο καθορισμός της αμοιβής του παραπάνω δικηγόρου, θα γίνει με βάσει τα οριζόμενα στο

άρθρο 281 Ν.3463/2006 και στον Κώδικα δικηγόρων Ν. 4194/2013 (Φεκ 208/τ.Α΄/27-9-

2013) στο παράρτημα 1 **‘‘**Εξωδικαστικές αμοιβές**’’**, ήτοι (2) ώρες συν Φ.Π.Α.

**Ε.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 657/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

*Γεώργιος Κ. Ντεκουμές*